Tiener ontwerp ligste satelliet nóg | Maroela Media
Rifath Shaarook (Foto: Twitter)
'n Tienerseun van Indië het 'n satelliet ontwerp wat slegs 64 g weeg en wat nou as die wêreld se ligste satelliet bestempel word.
Rifath Shaarook (18) se toestel is as weninskrywing aangewys in 'n kompetisie wat deur Nasa geborg is. Shaarook werk tans by 'n organisasie in Chennai wat wetenskapopleiding en onderrig vir kinders bevorder.
Die satelliet se naam is KalamSat en is vernoem na Abdul Kalam, Indië se voormalige president wat as 'n baanbreker in ruimtenavorsing gesien word.
Met sy satelliet van 3D-gedrukte koolstofvesel illustreer Shaarook wat die moontlikhede van dié materiaal is. "Ons het die satelliet heeltemal self gebou. Dit het 'n nuwe soort aanboordrekenaar en agt ingeboude sensors om versnelling, rotasie en die magnetosfeer van die aarde te meet."
Shaarook se satelliet gaan in Junie vanjaar deur Nasa getoets word tydens 'n vier uur lange wentelvlug.
Die KalamSat is egter nie Shaarook se eerste uitvinding nie. Op 15 het hy vir 'n nasionale wetenskapkompetisie 'n heliumweerballon ontwerp.
Mooi man! Doen so voort!
Wow! – ek admireer werklik sulke breinkrag – Nou nog net iets kry om die pendeltuie se windskerms mee skoon te vee wanneer hierdie satelliete die ruimte gaan oorneem.